Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 378/10/3307	Prievidza, 14.1.2013
EEČ : 2-27-3-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojej dcéry XXXXX, nar. 15. 12. 1991, rozsudkom Okresného súdu Prievidza č. 4 C 90/2004 zo dňa 21. 1. 2005, ktorý nadobudol právoplatnosť dňa 22. 3. 2005,  bol zaviazaný platiť matke dcéry XXXXX výživné 800 Sk,- (26,56 €) mesačne a to do 20. dňa v mesiaci a rozsudkom Okresného súdu Prievidza č. 9 C 89/2010 - 26 zo dňa 17. 3. 2011, právoplatným dňa 27. 4. 2011, bol zaviazaný platiť dcére XXXXX od 1. 4. 2011 výživné 100 € mesačne a to do 10. dňa v mesiaci, túto povinnosť v Handlovej  úmyselne neplnil od januára 2010 do 31. 8. 2011, pričom XXXXX zostal za uvedené obdobie dlhovať na výživnom 898,40 € a trestným rozkazom Okresného súdu Prievidza č. 1 T 196/2009 - 146 zo dňa 28. 7. 2009, ktorý nadobudol právoplatnosť dňa 7. 10. 2009, bol odsúdený za prečin zanedbania povinnej výživy podľa § 207 ods. 1, 3 písm. b/ Tr. zák. k trestu odňatia slobody v trvaní 14 mesiacov s podmienečným odkladom na skúšobnú dobu v trvaní 20 mesiacov
lebo je trestné stíhanie neprípustné podľa § 9 odsek 1 písmeno d
Odôvodnenie:
	Vyšetrovateľ Okresného riaditeľstva PZ, odbor kriminálnej polície Prievidza uznesením č.  ORP 442/OVK-PD-10 zo dňa 1. 2. 2011 vzniesol XXXXX obvinenie za prečin zanedbania povinnej výživy podľa § 207 ods. 1, 3 písm. c/ Tr. zák. na tom skutkovom základe, že hoci mu zo Zákona o rodine vyplýva povinnosť starať sa o výživu svojej dcéry XXXXX, nar. 15. 12. 1991, rozsudkom Okresného súdu Prievidza č. 4 C 90/2004 zo dňa 21. 1. 2005, ktorý nadobudol právoplatnosť dňa 22. 3. 2005,  bol zaviazaný platiť matke dcéry XXXXX výživné 800 Sk,- (26,56 €) mesačne a to do 20. dňa v mesiaci, túto povinnosť z nedbanlivosti riadne neplnil od 24. 5. 2010, pričom do 1. 2. 2011 zostal na výživnom dlhovať 212,48 € a trestným rozkazom Okresného súdu Prievidza č. 1 T 196/2009 - 146 zo dňa 28. 7. 2009, ktorý nadobudol právoplatnosť dňa 7. 10. 2009, bol odsúdený za prečin zanedbania povinnej výživy podľa § 207 ods. 1, 3 písm. b/ Tr. zák. 
	Dňa 10. 1. 2013 doručil vyšetrovateľ tunajšej prokuratúre vyšetrovací spis s návrhom na zastavenie trestného stíhania. 
	Preskúmaním vyšetrovacieho spis som zistila, že návrh vyšetrovateľa je dôvodný. 
	Z dôkazov zabezpečených v priebehu vyšetrovania vyplýva, že obv. XXXXX je dôvodne podozrivý, že sa dopustil prečinu zanedbania povinnej výživy podľa § 207 ods. 1, 3 písm. c/ Tr. zák. 
	Na č. l. 113 vyšetrovacieho spisu sa nachádza úmrtný list, z ktorého vyplýva, že obv. XXXXX zomrel dňa 11. 12. 2012. 
	Prokurátor zastaví trestné stíhanie podľa § 215 ods. 1 písm. d/ Tr. por., ak je trestné stíhanie neprípustné podľa § 9 Tr. por. Podľa § 9 ods. 1 písm. d/ Tr. por. trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho. 
	Keďže obvinený XXXXX zomrel, je jeho trestné stíhanie neprípustné, a preto som rozhodla tak, ako je uvedené vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vlasta Boboková Paulovičová
prokurátorka